钦定古今图书集成/明伦汇编/闺媛典/第151卷 > 叶文魁妻蔡氏
## 钦定古今图书集成/明伦汇编/闺媛典/第151卷 > 叶文魁妻蔡氏

按《长泰县志》：蔡氏，方成里蔡佳显长女，在坊叶文魁
妻。克勤妇职，事翁姑得其欢心，妯娌三人，氏居中和
睦无间。文魁善《易》，精卜筮，能前知死之年岁日发蓍
揲策。忽惊曰：“‘我七月某日数当尽，柰何’？家人以为诞，
时氏方娠，三月乃再筮，曰：‘幸有后，当生男，且亢吾宗’。
遂预治棺衾，嘱后事，谓氏曰：‘我言若验，汝当为我抚
孤，不则任所适’。”至期，无疾而逝。时正德己巳，魁年二
十有七，氏年二十有三，弥月果生男，感其夫言，名曰
“己生。”苦守成立，历节五十年。己生后有四男二女。女
一适孝廉刘志尹季子甫达。再传至孙先登成进士，
入中秘。